มีเซ็กวันที่31 ธันวาครับ ครับ กินยาคุมฉุกเฉินวันที่ 1 แล้วก็มีอาการเวียนหัว คลื่นไส้จะอ้วก ท้องเสียเล็กน้อย แล้วก็จุกลิ้นปี่ พอมาวันนี้มีเลือดไหลทางช่องคลอกเป็นลักษณะแบบเมนส์ครับ แกติมาทุกวันที่28
สวัสดีค่ะ ผลข้างเคียงของการทานยาคุมฉุกเฉินนั้น อาจทำให้มีอาการคลื่นไส้ อาเจียน ปวดหัว เวียนหัว ปวดท้อง เจ็บเต้านมได้ โดยจะเกิดหลังจากทานยาคุมฉุกเฉินไปภายในไม่กี่ชั่วโมง และจะเป็นอยู่เพียง 1-2 วันและเมื่อทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ โดยออกได้นาน 1-4 วัน ปริมาณอาจมากหรือน้อยก็ได้ แต่ในบางราย อาจไม่มีเลือดออกก็ได้สำหรับประจำเดือน อาจมาตามช่วงวันเดิม หรืออาจมาช้ากว่าปกติก็ได้ดังนั้น อาการเวียนหัว คลื่นไส้ จะอาเจียน ท้องเสีย จุกลิ้นปี่ ที่เกิดหลังจากทานยาไป ก็น่าจะเป็นผลข้างเคียงของยาคุมฉุกเฉินได้ค่ะ ซึ่งหากอาการหายไปแล้ว ก็ไม่จำเป็นต้องทำอะไร ส่วนเลือดที่ออกในวันนี้ ซึ่งผ่านมาประมาณ 5 วันหลังจากทานยา หากไม่ใช่ช่วงวันที่ที่มีประจำเดือนมา ก็ถือเป็นผลจากยาได้ค่ะ ไม่ได้อันตรายอะไร